זרי אי פופוליט

זרי אי פופוליט (באלבנית:Zëri i Popullit - "קול העם") הוא יומון אלבני שהופיע בעבר כבטאון הרשמי של המפלגה הקומוניסטית של אלבניה (1948-1942) ובשמה החדש, מפלגת העבודה של אלבניה (1991-1948), בימי המחתרת (1944-1942) ואחר כך בימי הדיקטטורה הקומוניסטית באלבניה (1991-1945). אחרי 1991 המשיך לשמש כעיתון המפלגה ששינתה את שמה ביוני 1991 למפלגה הסוציאליסטית של אבלניה ואימצה אידאולוגיה סוציאל-דמוקרטית. כיום החל מ-2015 הוא יומון אינטרנטי עצמאי ודפו האחרון מפורסם באנגלית.

בהתחלת שנות ה-1990 תפוצת העיתון הייתה 20,000 והיה העיתון השני במדינה לפי תפוצתו. ב-2002 נפוץ ב-5,627 עותקים. ב-2005 היו לו 35,000 עותקים.
בנובמבר 2015 לפי החלוטת מנהיג המפלגה הסוציאליסטית, אדי רמה הפסיק Zëri i Popullit להתפרסם בנייר. הוא נשאר כאתר חדשות עצמאי באינטרנט.
כעת מנהל העיתון הוא אלדרין דליפי.

היסטוריה
הקמתו ופעילותו בימי מלחמת העולם השנייה (1944-1942)
200px|ממוזער|שמאל|לוח זיכרון בבית של ספר ואמינה שיאקוט שבו פורסם הגיליון הראשון של "זרי אי פופוליט" ב-1942
"זרי אי פופוליט" נוסד ב-25 באוגוסט 1942, בימי מלחמת העולם השנייה וכיבוש אלבניה על ידי איטליה הפשיסטית. כעיתון רשמי של המפלגה הקומוניסטית של אלבניה ושל חזית השחרור הלאומי של אלבניה. הגיליון הראשון הודפס בחשאי בביתם של ספר ואמינה שיאקו בטירנה, ששימש בסיס לדפוס הבלתי חוקי הראשון של מספר עיתונים ומגזינים באותה תקופה. פרסומו נועד ליידע ולגייס את האוכלוסייה לתמיכה בהתנגדות לכוחות הכיבוש האיטלקיים.

בתקופת המלחמה הופץ העיתון במחתרת, והופץ בחשאי בערים ובאזורים שונים באלבניה. הוא עסק בעיקר באירועים בחזית, בפעילות ארגוני המאבק ובעמדות כוחות השחרור, תוך פרסום מדי פעם מאמרים פוליטיים וקריאות לאחדות במלחמה. בתקופה זו יצאו לאור 171 גיליונות קבועים וכן פרסומי מידע מיוחדים. בשל אופיו המחתרתי, בתי הדפוס שלו שינו לעיתים קרובות את מיקומים כדי למנוע את גילוים על ידי השלטון הכובש.

העורך הראשי הראשון של העיתון היה אנוור הוג'ה, מנהיג המפלגה הקומוניסטית של אלבניה. הוא מילא תפקיד חשוב בקביעת התוכן והכיוון של העיתון כשופר לתעמולה פטריוטית וקומוניסטית.

התקופה הקומוניסטית (1991-1944)
לאחר שחרור אלבניה מהכיבוש הגרמני ב-29 בנובמבר 1944, Zëri i Popullit התפרסם מחדש כעיתון הפוליטי הראשי של המדינה, שימש כאורגן הרשמי של מפלגת העבודה של אלבניה. הגיליון הראשון לאחר השחרור יצא לאור ב-5 בנובמבר 1944 בעשורים הבאים "זרי אי פופוליט" שימש כעיתון הרשמי של מפלגת השלטון ברפובליקה העממית של אלבניה, בהמשך הרפובליקה העממית הסוציאליסטית של אלבניה עד להדחת השלטון הקומוניסטי ב-1991. למשך כמעט יובל שנים הוא שיקף את עמדת השלטון, הפיץ את תעמולת המפלגה השלטת והשתתף בפולחן האישיות של המנהיג אנוור הוג'ה עד מותו ב-1985 ועוד כמה שנים אחרי מותו.
בשנות ה-70 הגיע תפוצת העיתון עד ל-95,000 עותקים ביום.
עם הסופרים שכתבו בעיתון למשך שנים רבות נמנה דריטרו אגולי.

תקופת המעבר הפלורליסטית (2000-1991)
העיתון עבר שינויים בהשפעת האירועים שהביאו לקץ הרודנות ולבניית משטר חדש פלורליסטי. ביוני 1991 מפלגת העבודה שינתה את שמה למפלגה הסוציאליסטית של אלבניה ושמרה על העיתון כבטאון המרכזי שלה. במהלך תקופה זו אימץ העיתון גישה פתוחה יותר לנושאים פוליטיים וחברתיים, ששיקפו את התפתחויות הדמוקרטיות החדשות במדינה.
בתקופה זו נוהל העיתון על ידי כמה עורכים: ביניהם נמיק דוקלה, פרפרים (Përparim Xhixha), תומא גלצ'י, לואן רמה ואריון בראצ'ה. כמה מהם נכנסו מאוחר יותר לפוליטיקה.
תפוצת העיתון ירדה משמעותית בהשוואה לתקופה הקודמת, אך העיתון המשיך לשמור על קהל מסור בקרב הבוחרים הסוציאליסטים. בשנות ה-90 היא חוותה שינויים במתכונת ובתוכן.
אחרי 2001 
בנובמר 2015 החליט יו"ר המפלגה הסוציאליסטית אדי רמה לסגור את העיתון רשמית. הגיליון האחרון בגרסה המודפסת יצא לאור ב-13 בנובמבר 2015.

עורכים ראשיים
אנוור הוג'ה
ג'ליל גיוני
מאראש האיאטי
נמיק דוקלה
תומא גליצ'י
אריון בראצ'ה
אווה אלושי
דורינה המזלארי

קישורים חיצוניים

[
http://www.enverhoxha.ru/Archive_of_books/History_PLA/history_of_the_party_of_labour_of_albania_second_edition_rus.pdf]
אנוור הוג'ה - ההיסטוריה של מפלגת העבודה של אלבניה, ההוצאה לאור 8 ננטורי, טירנה, 1982

הערות שוליים

קטגוריה:עיתונים
קטגוריה:אלבניה: פוליטיקה
קטגוריה:אלבניה במלחמת העולם השנייה
קטגוריה:קומוניזם
קטגוריה:סוציאליזם